Angyalom

Ruby Saw

Ruby Saw

Angyalom
Novella

© Ruby Saw © Book Dreams Kiadó

Minden jog fenntartva!

Szerkesztő: Fáy Linett

Borítóterv: Zsigmond-Bárdos Melinda

Kép forrása: Freepik

Felelős kiadó: Book Dreams Kiadó

Elérhetőségek: +3620/461-0685

info@bookdreams.hu • www.bookdreams.hu

facebook.com/bookdreamskiado

instagram.com/bookdreamskiado

ISBN E-pub: 978-963-586-073-9

ISBN Mobi: 978-963-586-074-6

Book Dreams Kiadó

2022

Tracklist:

Ruby Saw lejátszási listája:

Bianca Ban – The Land Beyond Time
Bianca Ban – Revelations
Bianca Ban – Waltz of the Stars
NF – Paralyzed
Shontelle – Impossible
Stevie Nicks – Crystal
Tommee Profitt – Tragic (feat. Fleurie)

Elle

Az élet kicsit felemás. Egyszer bőkezűen ad, másszor meg két kézzel vesz el. Egyszer jön egy adag rossz, olykor kettő, azután felcsillan a fény. Elegem van ebből!

Sosem voltam igazán, felhőtlenül boldog. De, mégis! Egyszer az voltam. Tizenkét éves koromban, egy családi nyaralás alkalmával. Akkor, amikor az egész család – nagyszülők, unokatesók, nagynénik, nagybácsik – együtt volt. Csak a közeli kempingbe mentünk le, fürödtünk a tóban, fogócskáztunk, töméntelen mennyiségű fagylaltot ettünk, éjszaka pedig tábortűznél pillecukrot sütöttünk. Az élet gondtalan volt. Akkor még nem is sejtettem, hogy ilyen többé nem lesz.

Nem igazán volt nehéz életem, inkább csak viszontagságos, de igyekeztem mindig a jó oldalát nézni. Ezt édesanyámtól örököltem. A szüleim három éve elváltak, közöttük ingáztam. Hol itt voltam, hol ott. Így egyeztek meg, én pedig beletörődtem, mert mi mást tehettem volna? Mindkettő közel állt hozzám, nem is tudtam volna választani.

Felbomlott a családi szövetség, csak mert elhidegültek egymástól, de legalább időben felismerték, és nem húzták-vonták tovább ezt a kapcsolatot. Becsültem őket, mert belátták a hibáikat, felismerték, hogy noha gyönyörű éveket töltöttek egymás mellett, de az elmúlt, és érzelmek híján mi értelme lenne folytatni. Egy darabig velem takaróztak. A gyerek mindenekelőtt, így a kislány, úgy... Ők se gondolták komolyan. Végül csak válás lett a vége, de így van ez jól. Ha ők jobban érzik magukat, akkor meg kellett lépniük.